Diari Oficial de la Generalitat Valenciana


Sumari del DOGV 9474, del 21-11-2022 (2022/10143)

RESOLUCIÓ de 31 d'octubre de 2022, del president de Turisme Comunitat Valenciana, per la qual es regula i concedeix una subvenció directa a l'Associació Valenciana d'Empreses productores de Teatre, Dansa i Circ (AVETID), per al suport d'accions de promoció de turisme cultural durant l'any 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10667


Data del document
:   31-10-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ de 31 d'octubre de 2022, del president de Turisme Comunitat Valenciana, per la qual es regula i concedeix una subvenció directa a l'Associació Valenciana d'Empreses productores de Teatre, Dansa i Circ (AVETID), per al suport d'accions de promoció de turisme cultural durant l'any 2022. [2022/10397]  
L'article 22 de la Llei 38/2003, de 17 de novembre, general de subvencions, estableix, en l'apartat 2.a la possibilitat de concedir de manera directa, les subvencions recollides nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
En el pressupost de la Generalitat per a 2022 consta, en la secció 05, programa 751.11, la línia de subvenció S0790000 amb la denominació «Suport acciones de promoció de turisme cultural», amb una dotació de trenta-cinc mil euros (35.000 ?) i que té com a descripció i finalitat «Foment de la imatge de València i la Comunitat Valenciana com a referent de turisme cultural i arts escèniques». Es tracta, per tant, d'una subvenció de caràcter nominatiu recollida en la Llei 8/2021, de 30 de desembre, de pressupostos de la Generalitat per a l'exercici 2022.  
  
Aquesta línia de subvenció, S0790000, estava inclosa en el Pla estratègic de subvencions de la Presidència de la Generalitat i els seus organismes públics, per al període 2021-2023, aprovat per la Resolució de 26 de febrer de 2021, del president de la Generalitat (DOGV núm.9033, de 03.03.2021)  
L'entitat sol·licitant és l'Associació Valenciana d'Empreses Productores de Teatre, Dansa i Circ. (AVETID)  
AVETID és una associació sense ànim de lucre de caràcter professional, constituïda per empreses productores de teatre, dansa i circ de la Comunitat Valenciana. Va nàixer el 1992 com un òrgan de coordinació, representació, gestió, foment i defensa dels interessos generals dels seus membres. Entre els seus associats hi ha 17 sales de teatre i 41 companyies productores d'arts escèniques, moltes de les quals han sigut premiades a escala autonòmica, nacional i internacional, al llarg dels anys s'ha convertit en un element de cohesió indispensable per al sector privat de les arts escèniques en la Comunitat Valenciana.  
Entre altres, els objectius d'AVETID són:  
- Promocionar les arts escèniques valencianes.  
- Promocionar les companyies que formen part de l'associació.  
- Generar una imatge de creativitat i solidesa.  
- La rendibilitat als sectors escènics estatals i autòctons.  
- Promocionar les virtuts de la Comunitat Valenciana i els seus espais culturals.  
Per tot el que s'ha exposat, i després de seguir els tràmits que es recullen en l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de pressupostos de la Generalitat per a 2022, resolc  
  
  
Primer. Objecte  
Aquesta resolució té per objecte regular la concessió directa d'una subvenció destinada a l'Associació Valenciana d'Empreses Productores de Teatre, Dansa i Circ.  
La possibilitat de concedir una subvenció, de caràcter nominatiu, a l'Associació Valenciana d'Empreses Productores de Teatre, Dansa i Circ, està recollida en l'article 22.2.a de la Llei 38/2003, de 17 de novembre, general de subvencions, i en l'article 168,1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i així està previst de manera expressa en el pressupost de la Generalitat per a 2022, en la secció 05, entitat centre gestor 00844, capítol IV, programa 25 «Producte col·laboratiu», subprograma 2520, línia de subvenció S0790000, amb la denominació « Suport acciones de promoció de turisme cultural» i amb una dotació de trenta-cinc mil euros (35.000 ?).  
S'ha optat per atorgar l'ajuda mitjançant una resolució, d'acord amb l'article 168 1.A) de la Llei 1/2015, de 8 de febrer, de la Generalitat, que estableix que la concessió de les subvencions recollides nominativament en la Llei de pressupostos de la Generalitat es formalitzarà mitjançant una resolució de la persona titular del departament gestor del crèdit pressupostari al qual s'imputa l'ajuda o mitjançant un conveni. Atés que no hi ha cap mena de contraprestació, excepte la mera aportació econòmica, que es deriva des de Turisme Comunitat Valenciana i que es tracta d'un fet singular i únic en el temps i en els seus efectes, s'ha optat per atorgar l'ajuda mitjançant una resolució.  
  
Segon. Entitat beneficiària  
L'entitat beneficiària de la subvenció és l'Associació Valenciana d'Empreses Productores de Teatre, Dansa i Circ amb NIF R99418249 (d'ara en avant, l'Associació).  
  
Tercer. Activitat subvencionada  
Correspon a l'Associació realitzar les actuacions que es detallen en el projecte presentat, i que consisteixen en:  
  
Activitats Import  
1. Promoció en fires 5.000 -  
2. Campanya de comunicació 20.000 -  
3. Inici de temporada Arts Infinites 9.600 -  
4. Auditoria 400 -  
Total 35.000 -  
  
  
1. Promoció en fires:  
La fórmula d'assistència a fires del sector escènic és una eina molt efectiva per a promocionar la marca d'arts escèniques valencianes i la Comunitat Valenciana com un gran referent de destinació turística cultural. En aquesta ocasió s'ha decidit assistir a:  
- la Muestra Ibérica de Artes Escénicas a Càceres  
- la Fira B a Palma  
L'actuació que es realitzarà seran presentacions emmarcades en les activitats professionals de les fires per a promocionar les arts escèniques valencianes i la Comunitat Valenciana com a referent de turisme cultural.  
  
- La Muestra Ibérica de Artes Escénicas a Càceres  
MAE és una mostra d'arts escèniques que se celebra anualment a la localitat de Càceres el mes de novembre, per a la promoció del teatre professional de procedència nacional i internacional.  
Durant els pròxims dies 15, 16 i 17 de novembre de 2022 es durà a terme la setena edició d?«Extremadura Escena. Muestra Ibérica de Artes Escénicas».  
«Extremadura Escena» és una trobada professional on es donaran cita programadors nacionals i internacionals, agents culturals, xarxes, empreses, companyies i, per descomptat, públic que podrà assistir a les representacions que tindran lloc en el Gran Teatro de Càceres, el Teatro Capítol i en altres espais de la ciutat. Per a contribuir a la dinamització del sector hi haurà també espais per al debat i la reflexió amb la finalitat de facilitar l'activitat comercial entre companyies i programadors.  
  
  
- Fira B a Palma  
Entre el 29 de setembre i el 2 d'octubre va arribar a Palma la setena edició de Fira B, el mercat professional de música i arts escèniques de les Illes Balears. Un període de l'any en què el turisme a les illes continua tenint una presència important, especialment l'internacional, per la qual cosa emmarcar aquesta activitat en aquesta època suposarà un plus que s'ha de tindre en compte per a la promoció de la Comunitat Valenciana entre els turistes presents a Palma  
El plantejament de la Fira va més enllà de les representacions escèniques, ja que també tenen cabuda espais de trobada entre artistes i programadors, per a afavorir la col·laboració i creativitat entre els diferents col·lectius presents a la trobada.  
  
2. Campanya de comunicació  
La cultura no es limita, la cultura és infinita. Amb aquest eix que es manté en 2022 es desenvolupara una campanya multidireccional i transversal en la qual tots els professionals de les arts escèniques tindran la seua representació.  
Es manté la imatge de marca i l'eslògan: «Arts infinites. Una cultura sense límits.» Amb aquesta campanya es vol tornar a valorar la importància de la cultura com a vital en la societat. Una campanya multidireccional i atemporal en la qual construir un posicionament potent i real sobre les arts escèniques i els seus components.  
S'ha previst la presència a Càceres i Palma, coincidint amb la celebració de la Muestra Ibérica de Artes Escénicas i la Fira B. Dins d'aquest apartat de promoció es volen distingir dues grans accions d'execució: Comunicació fora de línia i comunicació en línia.  
  
  
3. Inici de temporada d'arts escèniques: accions de promoció  
Una activitat dirigida al públic i als turistes, una crida perquè siguen conscients de la qualitat i varietat dels espectacles que s'ofereixen i la passió amb la qual es fan. Un gran esdeveniment per a donar la benvinguda a la temporada teatral que s'espera que es consolide com l'esdeveniment del sector escènic que cal destacar cada any.  
La proposta se centra en 3 instal·lacions simultànies en la plaça de la Mare de Déu de València, un lloc emblemàtic d'Alacant i en la plaça de l'Hort dels Corders de Castelló, acompanyada d'una gran campanya de promoció i difusió de l'activitat teatral de la Comunitat Valenciana.  
  
Les dates han sigut del 16 al 18 de setembre. Durant els tres dies que ha durat aquesta campanya, els visitants han descobert els principals espectacles que es van oferir en les programacions dels teatres en la temporada 2022-2023. El públic i els turistes que en aquestes dates han visitat les capitals de la nostra comunitat han pogut ser conscients de la qualitat i la varietat de les obres que els van oferir i la passió amb la qual es feien. Aquesta campanya ajuda a posicionar aquestes ciutats com a referents de destinacions turístiques amb una gran oferta d'arts escèniques.  
La instal·lació simula que és l'escenari d'un teatre; així mateix, una sèrie de panells, bàners i lones es van sumar a la instal·lació amb informació, missatges i materials audiovisuals per a incentivar els visitants a assistir al teatre i a gaudir de la cultura escènica.  
A més, en l'inici de la temporada d'arts escèniques s'inclourà un acte inaugural i una actuació d'un espectacle tipus xou a la ciutat de València.  
  
4. Auditoria  
Es requereix incloure la realització d'una auditoria per a la justificació de la subvenció nominativa.  
Aquests imports màxims previstos per cada línia vinculen l'entitat subvencionada i, per tant, constitueixen el límit màxim subvencionable per a cadascuna d'aquestes.  
No obstant això, les actuacions previstes podran adaptar-se per a tindre en les circumstàncies excepcionals sorgides a conseqüència de la situació d'emergència provocada per la pandèmia internacional del coronavirus (Covid-19), així com del conflicte bèl·lic sorgit entre Ucraïna i Rússia, sempre que no afecte la finalitat de la línia nominativa de subvenció ni l'import total d'aquesta, amb la sol·licitud prèvia de l'entitat beneficiària, perquè l'autoritze la direcció de Turisme Comunitat Valenciana.  
  
Quart. Obligacions de l'entitat subvencionada  
A) Incorporar, en tots els suports que es realitzen, els elements comuns de la campanya de promoció turística de la Comunitat Valenciana, facilitats per Turisme Comunitat Valenciana. Per part de Turisme Comunitat Valenciana s'ha facilitat la marca «l'Exquisit Mediterrani», en combinació amb la marca «Comunitat Valenciana» perquè l'Associació les incorpore en tots els suports de comunicació vinculats amb el producte gastronòmic d'acord amb el manual d'aplicació de la marca esmentada.  
  
B) Comunicar amb l'anticipació suficient a Turisme Comunitat Valenciana el calendari d'actuacions previstes, a fi que n'efectue el seguiment oportú i coordine la participació de Turisme Comunitat Valenciana en aquestes.  
C) Informar regularment a Turisme Comunitat Valenciana de l'execució i les incidències, si n'hi haguera, de les actuacions que s'hagen realitzat en relació amb l'objecte d'aquesta resolució.  
D) Comunicar a Turisme Comunitat Valenciana, tan prompte es conega, l'obtenció de qualssevol subvenciones o ajudes per a la mateixa finalitat, procedents d'altres administracions o ens públics o privats.  
  
E) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de participació ciutadana de la Comunitat Valenciana, en virtut del qual «qualsevol persona jurídica privada que perceba, durant el període d'un any, ajudes o subvencions de l'administració autonòmica o de qualsevol altra entitat enumerada en l'article 2, per un import superior a 10.000 euros, haurà de donar-li la publicitat adequada, i indicar, almenys, l'entitat pública concedent, l'import rebut i el programa, l'activitat, la inversió o l'actuació subvencionats.  
La difusió d'aquesta informació s'ha de fer, preferentment, a través de les pàgines web corresponents.  
En el cas que no disposen de pàgina web on realitzar aquesta publicitat, podran complir aquesta obligació, d'acord amb el que estableix l'apartat 4 de l'article 18, de la Llei general de subvencions, que estableix que les persones beneficiàries hauran de donar l'adequada publicitat del caràcter públic del finançament de les activitats objecte de subvenció, i podran consistir aquestes mesures en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en esments realitzats en mitjans de comunicació.  
  
En aquest sentit, en tot el material gràfic i audiovisual publicitari que es faça (cartells, fullets, pancartes, DVD, CD, etc.) i les inclusions o esments que es facen en les pàgines web oficials per a donar repercussió a les activitats han d'incloure de manera adequada el logotip que Turisme Comunitat Valenciana facilite.  
L'associació ha de proporcionar, amb suficient antelació, els esbossos i les maquetes de tot el material publicitari que faça perquè ho supervise Turisme Comunitat Valenciana.  
Les actuacions en matèria de publicitat institucional han d'ajustar-se a les prescripcions que sobre la matèria es contenen en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
En aquest sentit, les campanyes institucionals de comunicació i publicitat han de tindre caràcter inclusiu i no discriminatori, i respectar el dret de totes les persones a ser destinatàries. Amb aquesta finalitat han de garantir mesures d'accessibilitat audiovisual a la informació subministrada. Amb caràcter general, la contractació no podrà realitzar-se de manera directa amb el mitjà.  
F) Amb caràcter previ a la signatura de la resolució, l'Associació ha presentat una declaració responsable sobre el compliment de les condicions i obligacions establides en l'article 13 de la Llei 38/2003, de 17 de novembre, general de subvencions, i l'Administració ha comprovat que està al corrent en el compliment de les obligacions tributàries i amb la Seguretat Social.  
G) L'Associació ha de justificar la subvenció per via telemàtica a través de les vies d'accés facilitades per Turisme Comunitat Valenciana, mitjançant la presentació d'un compte justificatiu que ha d'incloure:  
  
a) Memòria avaluativa de l'activitat subvencionada, que ha de ser el més completa possible i que contindre una declaració detallada de les activitats realitzades que han sigut finançades amb la subvenció, el cost, els resultats obtinguts, així com un apartat gràfic detallat.  
  
b) Memòria econòmica, relació numerada correlativa de tots i cadascun dels documents justificatius que s'aporten, amb l'especificació almenys de la data, la persona o l'entitat proveïdora, l'objecte facturat, l'import total del document, la base imposable, la data del pagament material i, si és el cas, el percentatge imputat a la justificació de la subvenció. Les factures han d'estar expedides i pagades durant la vigència d'aquesta subvenció, i en tot cas pagades a data 31 de desembre de 2022.  
c) Informe d'una persona o entitat auditora, inscrita com a exercent en el Registre oficial d'auditors de comptes dependent de l'Institut de Comptabilitat i Auditoria de Comptes, en els termes recollits en l'apartat seté d'aquesta resolució.  
d) Certificat expedit per la secretaria de l'associació, amb el vistiplau de la presidència, acreditatiu dels aspectes següents:  
d.1) De la despesa realitzada amb l'activitat subvencionada.  
d.2) De no incórrer en cap de les circumstàncies recollides en l'article 13 de la Llei 38/2003, de 17 de novembre, general de subvencions.  
d.3) De no haver rebut altres subvencions o ajudes o ingressos, per a l'actuació objecte d'aquesta subvenció per resolució o, en cas d'haver-los rebut, haurà d'acreditar-se l'import, la procedència i l'aplicació d'aquests a les activitats subvencionades  
  
H) Atesa la naturalesa de les despeses subvencionables, l'Associació podrà concertar amb terceres persones o entitats proveïdores fins al 100 % de les actuacions que són objecte d'aquesta subvenció per resolució. Però en cap cas podrà l'entitat beneficiària concertar l'execució total o parcial de les activitats subvencionades amb persones o entitats vinculades amb l'Associació, llevat que concórreguen les circumstàncies següents:  
1) Que s'obtinga l'autorització prèvia de Turisme Comunitat Valenciana.  
2) Que l'import subvencionable no excedisca del cost en què ha incorregut l'entitat vinculada. L'acreditació del cost s'ha de realitzar en la justificació en els mateixos termes establits per a l'acreditació de les despeses de l'entitat beneficiària.  
  
Cinqué. Pagament de la subvenció per Turisme Comunitat Valenciana. Òrgan Gestor  
A) Turisme Comunitat Valenciana ha de contribuir econòmicament en la realització d'actuacions per al foment de la imatge de València i la Comunitat Valenciana com a referent en turisme cultural i de les arts escèniques, amb un import màxim de 35.000 - (trenta-cinc mil euros), IVA inclòs, que s'imputarà a l'anualitat de 2022 a càrrec de la consignació pressupostària de Turisme Comunitat Valenciana en el capítol IV, programa 25 «Producte col·laboratiu», subprograma 2520 «AVETID, Suport accions promoció turisme cultural» de l'àrea de Màrqueting i Producte Turístic, en aplicació de la línia de subvenció nominativa amb codi pressupostari S0790000 de l'entitat Turisme Comunitat Valenciana, en l'any 2022.  
L'import establit s'ha de destinar al finançament de les despeses generades en ocasió de la realització de les actuacions anteriorment esmentades, en l'apartat tercer d'aquesta resolució.  
B) Turisme Comunitat Valenciana ha de supervisar, amb caràcter previ, l'aplicació correcta de la marca turística «Comunitat Valenciana» i «l'Exquisit Mediterrani» en els suports descrits i l'execució correcta de les activitats objecte de la resolució, i prestar el suport tècnic que l'Associació requerisca.  
C) Turisme Comunitat Valenciana farà el pagament, una vegada realitzada l'actuació de la resolució i complides les obligacions, les condicions i els tràmits establits en la resolució. El pagament corresponent a la subvenció es farà efectiu després de la comprovació, pels serveis competents de Turisme Comunitat Valenciana, del compte justificatiu que acompanye l'informe de l'auditoria.  
En el cas que l'import justificat siga inferior a la subvenció que s'indica en aquesta resolució, o en el cas que es produïsca la concurrència d'altres ajudes que pogueren superar el cost de les actuacions, l'aportació de Turisme Comunitat Valenciana es minorarà en la quantia corresponent.  
Turisme Comunitat Valenciana podrà efectuar, en qualsevol moment, totes les actuacions de comprovació que considere oportunes per a la verificació de l'aplicació correcta per l'Associació de les quantitats lliurades a favor seu en virtut d'aquesta subvenció per resolució.  
Per a això, l'Àrea de Màrqueting i Producte Turístic ha d'emetre un informe acreditatiu que la documentació tècnica presentada com a justificació, s'ajusta a allò que s'ha estipulat en la resolució. Al seu torn, el Servei de Programació i Gestió Econòmica ha de realitzar les comprovacions oportunes d'estar al corrent l'entitat beneficiària en les obligacions amb la Seguretat Social i la hisenda pública. No obstant això, l'ajuda pagada estarà subjecta a una fiscalització posterior pels òrgans de control intern i extern de Turisme Comunitat Valenciana.  
  
No podrà realitzar-se el pagament de la subvenció, en tant que l'entitat beneficiària no es trobe al corrent en el compliment de les obligacions tributàries i davant la Seguretat Social o si és deutora per resolució de procedència de reintegrament. A aquest efecte, l'entitat beneficiària autoritza Turisme Comunitat Valenciana, a obtindre de manera telemàtica les dades que es troben en l'Agència Estatal d'Administració Tributària, hisenda autonòmica i Tresoreria General de la Seguretat Social, relatives al compliment d'obligacions tributàries i amb la Seguretat Social.  
  
La tramitació i la gestió de la subvenció correspon a la Direcció de Turisme Comunitat Valenciana com a òrgan gestor.  
  
Sisé. Despeses subvencionables  
Les despeses que seran ateses a càrrec d'aquesta resolució, sempre que responguen de manera indubtable a la naturalesa de l'activitat subvencionada, són les següents:  
a) Les despeses d'auditoria, que no podran superar l'import de 400 ?.  
b) Despeses específiques de naturalesa corrent, necessàries per a la posada en marxa i l'execució de les actuacions recollides en aquesta resolució.  
Per a l'acceptació dels contractes que formalitze l'entitat beneficiària d'aquesta resolució amb una mateixa persona o entitat proveïdora per a la realització de les actuacions subvencionades, que tinguen un import igual o superior a 15.000 euros (IVA exclòs), es requerirà, d'acord amb el que s'estableix en l'article 31.3 de la Llei 38/2003, de 17 de novembre, general de subvencions, que s'hagen sol·licitat almenys tres ofertes de diferents persones o entitats proveïdores, amb caràcter previ a la contracció del compromís per a la prestació del servei o el lliurament del bé.  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat desenvolupada per l'entitat beneficiària, i que no és susceptible de recuperació o compensació, i, en aquest cas, s'ha d'acreditar la no-subjecció o exempció d'aquest impost o la no deducció de l'IVA suportat en l'adquisició de béns i serveis.  
En el cas que s'haguera transferit o compensat parcialment o no deduïsca cap percentatge de les quotes d'IVA suportades, l'Associació ha de presentar un certificat de l'Agència Estatal d'Administració Tributària en què s'acredite que no liquida IVA, o bé un certificat de situació censal i obligacions.  
Aquesta subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que no superen els límits sobre acumulació d'ajudes vigents de la Unió Europea per a ajudes destinades a la mateixa finalitat.  
  
Seté. Informe d'auditoria  
La persona o entitat auditora de comptes que duga a terme la revisió del compte justificatiu, s'ha d'ajustar al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal, recollits en l'article 74 del reglament de la Llei 38/2003, de 17 de novembre, general de subvencions.  
La persona o l'entitat auditora ha d'emetre un informe en què ha de detallar les comprovacions dutes a terme i fer constar tots els fets o les excepcions que pogueren suposar un incompliment de la normativa aplicable o de les condicions que s'imposen per a la percepció de la subvenció per part de l'entitat beneficiària, i ha de proporcionar la informació amb el detall i la precisió suficients perquè l'òrgan gestor puga concloure sobre aquest tema. Aquest informe ha de contindre els aspectes i l'estructura que s'estableixen en l'article 7 de l'Ordre EHA/1434/2007, abans esmentada.  
Per a emetre l'informe, la persona o entitat auditora ha de comprovar:  
1. L'adequació del compte justificatiu de la subvenció que haja presentat l'entitat beneficiària i que aquest l'haja subscrit una persona amb poders suficients per a fer-ho.  
2. El contingut de la memòria d'actuació, i estar alerta davant una possible falta de concordança entre la informació que conté la memòria i els documents que hagen servit de base per a dur a terme la revisió de la justificació econòmica.  
3. Que la informació econòmica que conté la memòria la suporta una relació classificada de les despeses de l'activitat subvencionada en què s'especifica l'entitat beneficiària que les ha dutes a terme, amb la identificació de la persona o l'entitat creditora i del document (factures, nòmines i butlletins de cotització a la Seguretat Social), l'import total d'aquesta i l'import imputat a la subvenció, la data d'emissió i la data de pagament.  
4. Que l'Associació disposa de documents originals acreditatius de les despeses que es justifiquen, d'acord amb el que s'estableix en l'article 30.3 de la Llei general de subvencions, i que aquests documents s'han reflectit en els registres comptables.  
Aquests documents justificatius consistiran en resguards de transferències bancàries, xecs, pagarés, factures electròniques, (queda exclosa la compensació de deutes), així com una còpia dels extractes de moviments bancaris dels càrrecs en el compte corresponent de l'operació que es justifica.  
5. Que l'Associació disposa d'ofertes de persones o entitats proveïdores diferents, en els supòsits de l'article 31, apartat 3, de la Llei general de subvencions, i d'una memòria que justifique, d'una manera raonada, l'elecció de la persona o l'entitat proveïdora, en els casos en què no haja recaigut en la proposta econòmica més avantatjosa.  
  
6. Que no s'han dut a terme subcontractacions de l'activitat que se subvenciona, excepte en els casos permesos en l'article 29 de la Llei general de subvencions, i en l'article 68 del Reglament de la llei, segons els termes que s'estableixen en aquesta resolució.  
7. Que no s'han concedit altres subvencions, ajudes, ingressos o recursos per a la mateixa finalitat, que procedisquen de qualsevol administració o ens públic o privat, nacionals, de la Unió Europea o d'organismes internacionals, que superen els costos de l'activitat subvencionada.  
8. Que les despeses que integren la relació compleixen els requisits per a tindre la consideració de despesa subvencionable, d'acord amb el que estableix l'article 31 de la Llei general de subvencions i l'apartat sisé d'aquesta resolució; que les despeses s'han classificat correctament, d'acord amb el contingut de les bases reguladores que recull aquesta resolució, i que es produeix la coherència necessària entre les despeses que es justifiquen i la naturalesa de les actuacions que se subvencionen.  
9. A més de les consideracions anteriors, en l'informe ha de constar, un quadre resum (segons el model mostrat en aquest apartat), que incloga la descripció de les accions subvencionables, les quantitats per justificar i la quantitat justificada:  
  
Descripció de les accions subvencionables Import per justificar Import justificat  
   
   
   
   
  
  
A més, s'han d'explicar les diferències entre el pressupost acreditat per l'entitat beneficiària i el considerat vàlidament justificat per la persona o l'entitat auditora, i indicar els motius i l'import d'aquestes diferències.  
10. Que l'entitat beneficiària de la subvenció ha complit les accions de difusió recollides en l'apartat quart A) i E) d'aquesta resolució.  
  
Al final del seu treball la persona o entitat auditora ha de sol·licitar a l'entitat beneficiària una carta signada per la persona que va subscriure el compte justificatiu, en la qual s'especifique que s'ha donat informació a la persona o l'entitat auditora de totes les circumstàncies que puguen afectar la percepció, l'aplicació i la justificació correcta de la subvenció. També s'han d'incloure les manifestacions que siguen rellevants i que servisquen d'evidència addicional a la persona o l'entitat auditora sobre els procediments que s'han dut a terme.  
L'entitat beneficiària està obligada a posar a la disposició de la persona o l'entitat auditora tots els llibres, els registres i els documents que se li sol·liciten per a efectuar la revisió, així com a conservar-los per a les actuacions de comprovació i control que determina la legislació vigent. Si escau, haurà d'elaborar i facilitar-li, a més dels documents ja esmentats en l'apartat quart d'aquesta resolució, els següents:  
a) Declaració de les activitats subcontractades, en què s'indiquen les persones o entitats subcontractistes i els imports que s'han facturat. Aquesta declaració ha d'incloure una manifestació de l'entitat beneficiària respecte de les situacions que es recullen en els apartats 4 i 7 de l'article 29 de la Llei 38/2003, de 17 de novembre, general de subvencions.  
b) Declaració que continga una relació detallada d'altres subvencions, ajudes, ingressos o recursos que, si escau, hagen finançat l'activitat subvencionada, amb la indicació de l'import, la procedència i l'aplicació d'aquesta.  
En qualsevol cas, la persona o l'entitat auditora ha de mantindre un arxiu de documentació que acredite el treball de revisió que ha dut a terme i que done suport a l'informe que ha emés, i ha de conservar aquesta documentació durant un període mínim de huit anys que s'iniciarà amb la data d'emissió de l'informe.  
  
Huité. Adequació de les despeses subvencionables al valor de mercat i comprovació de subvencions  
D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables ha de ser concorde amb el valor de mercat. Si és el cas, Turisme Comunitat Valenciana podrà realitzar la comprovació d'aquest valor de mercat, d'acord amb els mitjans assenyalats en l'article 33 de la Llei general de subvencions.  
De la mateixa manera Turisme Comunitat Valenciana ha de comprovar la justificació adequada de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Nové. Procediment  
1. L'entitat beneficiària ha de manifestar, en el termini de quinze dies hàbils, a partir de la publicació d'aquesta resolució en el Diari Oficial de la Generalitat Valenciana, la conformitat amb la concessió de la subvenció i amb aquestes bases reguladores, d'acord amb el model que s'inclou com annex en la resolució.  
2. El model de conformitat, emplenat com cal i signat, ha de presentar-se telemàticament en el portal de la Generalitat, dins de l'apartat «Sol·licitud general d'iniciació i tramitació telemàtica de procediments en l'enllaç següent:  
https://www.gva.es/es/inicio/procedimientos'id\_proc=20085  
en qualsevol dels llocs que indica l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de manera incompleta o no es van haver aportat els requisits i documents que s'assenyalen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, es considerarà que desisteix amb la resolució prèvia d'arxivament d'expedient, que ha de ser dictada en els termes que estableix l'article 21 de la norma esmentada, i quedarà sense efecte la concessió de la subvenció i perdrà, per tant, el dret a la percepció.  
  
Desé. Efectes, resolució i reintegrament  
La resolució produirà efectes a partir de l'endemà de la publicació en el DOGV. Les despeses subvencionables es poden haver realitzat des de l'1 de gener de 2022 fins al 31 de desembre 2022 data límit per a la justificació de les actuacions.  
La resolució de concessió de la subvenció quedarà resolta, en el cas que hagueren tingut lloc les actuacions previstes.  
Així mateix, quedarà resolta per l'incompliment de les estipulacions que s'estableixen.  
En el cas d'incompliment total o parcial de les obligacions per part de l'Associació, aquesta estarà obligada a reintegrar a Turisme Comunitat Valenciana les quantitats percebudes i no aplicades correctament a les finalitats d'aquesta subvenció, sense perjudici de l'aplicació, a més, del que disposen per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La circumstància de no estar al corrent en el compliment de les obligacions tributàries o amb la Seguretat Social, l'incompliment del termini de presentació de la documentació justificativa o l'omissió de la documentació a què es refereix l'apartat quart anterior podrà, així mateix, produir la resolució d'aquesta subvenció en el cas que, una vegada requerida la documentació esmentada per Turisme Comunitat Valenciana, aquesta no es presente en un termini de deu dies hàbils comptador des de l'endemà del dia en què va ser notificat el requeriment efectuat per Turisme Comunitat Valenciana.  
Si el compliment adequat de l'objecte de la subvenció no arriba com a mínim a un 30 % d'execució, Turisme Comunitat Valenciana revocarà la subvenció i l'entitat beneficiària no tindrà dret a rebre l'import del percentatge realitzat, per tractar-se d'un mínim indispensable per a percebre, parcialment i proporcionalment, la subvenció.  
  
Onzé. Règim jurídic i jurisdicció  
Aquesta resolució regula la concessió d'una subvenció nominativa a favor de l'Associació, per la qual cosa el seu règim jurídic és l'establit amb aquesta finalitat en els preceptes de caràcter bàsic de la Llei 38/2003, de 17 de novembre, general de subvencions, i desplegats en el Reglament de la llei, aprovat per Reial decret 887/2006, de 21 de juliol, així com el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa recollit en l'article bàsic 22.2.a) de la Llei 38/2003, abans esmentada, i en l'article 168.1.A) correlatiu de la Llei 1/2015, ja que es tracta d'una subvenció recollida nominativament en la Llei de pressupostos de la Generalitat per a l'exercici 2022.  
  
Dotzé. Compatibilitat amb la normativa europea sobre ajudes públiques  
1. La present resolució és compatible amb el mercat interior, perquè no reuneix els requisits acumulatius de l'article 107.1 del Tractat de funcionament de la Unió Europea per a considerar que existeix ajuda d'Estat, ja que l'Associació es constitueix com una associació sense ànim de lucre constituïda per empreses productores de teatre, dansa i circ de la Comunitat Valenciana. Va nàixer en 1992 com un òrgan de coordinació, representació, gestió, foment i defensa dels interessos generals dels seus membres.  
D'acord amb les seues finalitats estatutàries, l'associació persegueix la investigació, la promoció i la difusió del teatre i la dansa com a forma de comunicació, educació i cultura.  
L'associació no persegueix finalitats especulatives ni lucratives i l'objecte d'aquesta resolució és la cooperació amb Turisme Comunitat Valenciana en la consecució d'accions de foment i promoció de turisme cultural, i en el foment de la imatge de València i la Comunitat Valenciana com a referent de turisme cultural i arts escèniques, dins de les funcions d'impuls al turisme que corresponen a Turisme Comunitat Valenciana, com a ens públic de la Generalitat responsable de l'execució de la política turística en l'àmbit geogràfic regional, per la qual cosa la mesura no afecta els intercanvis entre estats membres.  
D'altra banda, les actuacions han de ser concordes amb els valors de mercat, tal com es recull en l'apartat huité.  
2. Per tractar-se d'una resolució no subjecta en l'article 107.1 del Tractat de funcionament de la Unió Europea, i d'acord amb el que s'estableix en l'article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant aquesta resolució no requereix notificació o comunicació a la Comissió Europea.  
  
Tretzé. Competència  
La competència per a dictar la resolució correspon al president de Turisme Comunitat Valenciana, que té, entre altres funcions la de «resoldre les convocatòries anuals d'ajudes, subvenciones i beques », funció recollida en l'apartat 2 lletra f de l'article 31 del Decret 7/2020, de 17 de gener, del Consell de la Generalitat, de regulació dels òrgans per a la coordinació de l'acció turística i de l'organisme públic per a la gestió de la política turística.  
  
Contra aquesta resolució, que posa fi a la via administrativa, pot interposar-se un recurs contenciós administratiu davant els jutjats contenciosos administratius, dins del termini de dos mesos comptadors des de l'endemà de la notificació i, potestativament, pot interposar-se un recurs de reposició davant el president de Turisme Comunitat Valenciana, en el termini d'un mes, comptador des de l'endemà de la notificació; tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 d'octubre de 2022.- El president de Turisme Comunitat Valenciana: Francesc Colomer Sánchez.  
  
  
ANNEX I  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
Dades de la persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix aquesta resolució.  
b) Declare que totes les dades que figuren en aquest document són certes, i em compromet en nom de l'entitat de destinar l'import de la subvenció que es regula i concedeix en aquesta resolució a l'objecte previst.  
c) Declare, sota la meua responsabilitat, que els documents que aporte són una còpia fidel de l'original, els quals seran aportats a requeriment de l'Administració.  
  
4. DADES DEL PROJECTE, PROGRAMA O PLA PER Al QUAL SE LI CONCEDEIX LA SUBVENCIÓ  
- Descripció del projecte:  
- Data inici:  
- Data fi:  
- Resultats previstos:  
  
Data i signatura de la persona representant de l'entitat